Почетком децембра 2018. француска национална телевизија -{"France Télévisions"}- уврстила је Асанија на листу 18 учесника националног избора за Песму Евровизије 2019. у Тел Авиву. Песма са којом се такмичио на националном избору насловљена као -{Roi}- званично је објављена 4. јануара 2019. и у наредних десет дана је достигла већ 3 милиона прегледа на сајту Јутјуб. Песма је први пут уживо изведена током прве полуфиналне вечери француског избора 12. јануара где је Билал заузео прво место са 58 од могућих 60 бодова, освојивши тако и највише гласова жирија и публике. Две недеље касније Билал је уверљиво тријумфовао и у великом финалу где је добио убедљиво највећу подршку публике преточену у 150 бодова (укупно 200 бодова), чак 44 поена више од другопласиране Симон.